דניאל שליט

דניאל שליט (נולד ב-1940) הוא מנצח, מלחין ודוקטור למוזיקולוגיה ולפילוסופיה. לימד באוניברסיטת תל אביב. לשעבר מנצח בתזמורת הקאמרית הישראלית. דניאל שליט חלד נולד בנתניה בשנת ת"ש (1940) להורים ילידי פולין שעלו לארץ ישראל מספר שנים קודם לכן. אמו עלתה באמצעות סרטיפיקט במסגרת תנועת הנוער גורדוניה. משפחותיהם המורחבות נספו בשואה. למד בבית הספר התיכון ע"ש טשרניחובסקי בנתניה ובמקביל בקונסרבטוריון הישראלי למוזיקה תל אביב. התגייס לתזמורת צה"ל ולאחר שחרורו מגיוס חובה עבד בה כשנה. נסע להשתלמות מוזיקלית בלונדון. כששב לישראל עבד כמנצח המשנה של גארי ברתיני בתזמורת הקאמרית הישראלית. לאחר מלחמת ששת הימים החל שליט ללמוד פילוסופיה באוניברסיטת תל אביב. במסגרת עיסוקו בתורתו של שמואל הוגו ברגמן פגש שליט בספר "אורות הקודש" של הרב קוק ובעקבותיו החל בגיל 35 בתהליך חזרה בתשובה. הוא זנח את עיסוקו במוזיקה למשך יותר מעשר שנים. מאז לא חזר לעיסוק מקצועי במוזיקה, אבל חזר להגות מוזיקלית והלחנה. במהלך השנים לימד והרצה במסגרות שונות. תקופה מסוימת לימד בישיבת קבר יוסף, לפני שהגיע אליה הרב יצחק גינזבורג. מלמד במכללה למדינאות. שליט עוסק בכתביו במפגש בין התרבות היהודית לתרבות העולם ובנושאים הגותיים רחבים. יצירותיו המוזיקליות מנוגנות בהרכבים קאמריים ובתזמורות סימפוניות בישראל ובעולם. בשנת 1973 נישא שליט בנישואים שניים לרות, ובשנת 1975 נולדה להם בת. כעבור עשר שנים הצטרפה המשפחה ליישוב קדומים ושם התגוררה עד לשנת 2009, אז עברה לכפר סבא. אחיו הוא המוזיקאי שמחה חלד. "שיחות פנים", הוצאת ספריית בית אל ובנותיה בע"מ, הספר מבוסס על מאמרים שכתב ב"נקודה", משנת 1989 עד לסגירתו. הוא עוסק במצוקות הקיומיות של ההויה היהודית-ישראלית ושל האדם בן-זמננו. הספר מקשר בין תובנות יהודיות עתיקות ורעיונות פילוסופיים מודרניים ומציג תקווה ל"משבר האדם לבדו". אור שבעת הימים, הוצאת ספריית בית אל ובנותיה בע"מ, עוסק בהתפתחות מעמד האשה, התעוררות הפמיניזם ותהליך הגאולה יודע נגן, הוצאת ספריית בית אל ובנותיה בע"מ, סקירה על מוזיקה כללית עם דגש על מוזיקה חסידית ספר הקניון - המדריך השלם לקניון העולמי, הוצאת ספריית בית אל ובנותיה בע"מ, ספר פילוסופי הבוחן את העולם הפוסטמודרני דרך משל הקניון, המייצג עולם זה. ארץ ושמים - הוצאת תואי, כרכים א-ב (2011), כרך ג (2018). ספר ראשון - פרקי טבע דן במדעים - פיזיקה, כימיה וביולוגיה - בהקשרים ביניהם ובין כולם לדמות האדם, מנקודת מבטה של היהדות; ספר שני - פרקי אדם דן בהיסטוריה האנושית מן התקופה המיתולוגית ועד ימינו; ספר שלישי - פרקי ישראל מן האבות ועד לימינו דן בהיסטוריה התרבותית של עם ישראל. שלושת הספרים מתמודדים עם הגות פוסטמודרנית. וייס, מרים, "האתגר הציוני דתי: מענה פילוסופי על-פי הגותו של דניאל שליט", עבודת גמר, אוניברסיטת בר-אילן, תשס"ז וייס, מרים, משנתו של דניאל שליט כתגובה ציונית-דתית לפוסטמודרניזם, דיסרטציה, אוניברסיטת בר-אילן תשפ"ג (נכתב בהנחיית פרופ' חנוך בן-פזי) מדיה וקבצים בנושא דניאל שליט בוויקישיתוף דניאל שליט, באתר MusicBrainz (באנגלית) דניאל שליט, דף שער בספרייה הלאומית רשימת המאמרים של דניאל שליט, באתר רמבי"ש ד"ר דניאל שליט, שיעורים בנושא זהות ישראלית מאתר מכון מאיר דניאל שליט, שיעור על פורים - 'מסכות', באתר "ישיבה" ברוך כהנא, מעבר לקניון, אתר הצופה עודד מזרחי, מישהו יודע איך יוצאים מהקניון? - בגליון השבוע, באתר ערוץ 7, 30 בדצמבר 2004 לצאת מתוך המצב האומלל הזה, אתר הסתדרות המורים יהדות - האמנם היה כדאי?, כתב העת נתיב שרית ילוב, "מוזיקה, יהדות, פוסט מודרניזם, ומשמעות החיים – ריאיון עם ד"ר דניאל שליט" סולם האהבה, אתר "והיו לאחד" שרית ילוב, דווקא באותיות קטנות ובהערות שוליים, ראיון על ספרו "ארץ ושמים" רביב, רבקה, "'תאורה היסטורית': פרשנות דתית למושג 'רוח הזמן' בהגותו של דניאל שליט", חמדעת י (תשע"ח), עמ' 3–16 יהודה יפרח, ‏"אנחנו יכולים להגיע לגובה של קיום שקשה לנו לדמיין אותו עכשיו", בעיתון מקור ראשון, 31 במרץ 2019 אלעד נבו, ‏"הפוסט-מודרנה כתשתית לתחייה", השילוח, גיליון 16, אוקטובר 2019